**Militære grader i Bundeswehr** viser de tjenestegrader som finnes i Tysklands forsvar.

Militært personell
------------------

Det militære personell i Bundeswehr deles inn i følgende kategorier: offiserer, fagoffiserer, feltvebler, fagunderoffiserer, grenaderer og soldater i frivillig militærtjeneste. 

### Offiserer

Offiserer rekrutteres blant menn og kvinner med abitur eller bachelorgrad. Aspiranter med abitur gjennomgår en tre år lang opplæring til *Leutnant*. De med bachelor får en etterutdanning som inkluderer et 48 måneders studium frem til mastergrad. Utdannelsen til lege er seks år lang. Etter tre år skjer opprykk til *Leutnant*. Ved autorisasjon skjer opprykk till *Stabsarzt* (likestillet med *Hauptmann*. men med en høyere lønnsgrad). Offiserer tillsettes på åremål med 13 års plikttjeneste. Sanitetsoffiserer som har fått sin medisinske utdanning betalt av Bundeswehr har 17 års plikttjeneste, mens flyoffiserer har 16 år. De beste offiserene kan få stilling som uavsettelige embetsmenn *(Berufsoffiziere)* med ansettelse til pensjonsalderen.

### Fagoffiserer

Fagoffiserer, eller *Offiziere des militärfachlichen Dienstes (OffzMilFD)*, rekrutteres blant feltvebler (se nedenfor) med avlagt realskoleeksamen. De tilhører en av følgende tjenestegrener: tropptjeneste, fagtjeneste, geoinformasjon, sanitet eller musikk og gjennomgår en treårig offiserssutdanning. Etter fullført utdanning blir de *Leutnant*er og får etter tre år stilling som uavsettelig embetsmann *(Berufsoffizier)*. Det høyeste grad som kan oppnås er *Stabshauptmann*. Fra 2021 kan den som har gyldig sertifikat for helikopterpiloter i kommersiell trafikk og instrumentflysertifikat samt de som har flygeledersertifikat ansettes direkt som fagoffiser. De får tre år etter ansettelsen stilling som uavsettelig embetsmann *(Berufsoffizier)*.

### Feltvebler

Feltvebler er underoffiserer som rekruttes blant unge menn og kvinner i alderen 17-25 år, med avlagt realskoleeksamen eller grunnskole og lærlingutdanning. De tilhører en av følgende tjenestegrener: tropptjeneste, fagtjeneste, geoinformasjon, sanitet eller musikk. Etter tre års utdanning vil befalseleven bli forfremmet till *Feldwebel*. Feltvebler tillsettes på åremål med 12 års plikttjeneste. Et begrenset antall kan etter en tid få stilling som uavsettelig embetsmann *(Berufsunteroffizier)*. *Feldwebel* og *Oberfeldwebel* er lagfører i geværtropp og tilsvarende eller instruktører ved tropp. *Hauptfeldwebel* og *Stabsfeldwebel* er troppsjef eller har administrative stillinger på kompaninivå. *Oberstabsfeldwebel* har administrative stillinger på bataljonnivå.
 

### Fagunderoffiserer

Fagunderoffiserer rekrutteres blant unge menn og kvinner i alderen 17-25 år med grunnskole og lærlingutdanning. De er virksomme i sitt fagområde. De tilhører en av følgende tjenestegrener: allmen fagtjeneste, sanitet eller musikk. Etter ett års utdanning vil befalseleven bli forfremmet til *Unteroffizier*. Fagunderoffiserer tillsettes på åremål med 8 års plikttjeneste. De kan bli feltvebler (se ovenfor) i sin tjenestegren. *Unteroffiziere* og *Stabsunteroffiziere* er fagunderoffiserer innen sanitet, elektronikk, stab, informasjonsteknologi og lignende. 

### Grenaderer

Grenaderer rekrutteres blant menn og kvinner i alderen 17-32 år, med avklart obligatorisk skolegang. De tillsettes på åremål i 4-6 år. *Grenadier* er rekrutt, *Gefreiter* gjennomgår jobbtrening, *Obergefreiter* og *Hauptgefreiter* er utdannede soldater, *Stabsgefreiter* og *Oberstabsgefreiter* er erfarne soldater, som også kan fungere som nestlagfører. Fra 2021 er gradene *Korporal* og *Stabskorporal* tilkommet. Målet med dette tiltaket er å muliggjøre et prestasjonsbasert opprykk til fremtredende stillinger for spesielt egnede grenaderer i troppstjeneste. Det grunnleggende kravet er grad som Oberstabsgefreiter. Korporal og stabskorporal er nestkommanderende lag og lagfører.

### Frivillig militærtjeneste

Egnede menn og kvinner med avklart obligatorisk skolegang kan frivillig gjøre militærtjeneste i 7 til 23 måneder. I 2023 var det 8.726 frivillige soldater og sjømenn i Bundeswehr, hvorav 1.625 var kvinner.

| NATO-kode | Grenaderer   (lønnsgrader i sort)  | Fagunderoffiserer   (lønnsgrader i sort)  | Feltvebler   (lønnsgrader i sort)  | Fagoffiserer   (lønnsgrader i sort)  | Offiserer  *Sanitetsoffiserer*   (lønnsgrader i sort)  | Tilsvarende  norsk grad |
| --- | --- | --- | --- | --- | --- | --- |
| OR-1 |   Grenadier **A3** | - | - | - | - | MenigLedende menig |
| OR-2 |   Gefreiter **A3Z** | - | - | - | - | Visekorporal |
| OR-3 |   Obergefreiter **A4** | - | - | - | - | Visekorporal 1. klasse |
|   Hauptgefreiter **A4Z** | - | - | - | - |
| OR-4 |   Stabsgefreiter **A5** | - | - | - | - | Korporal |
|   Oberstabsgefreiter **A5Z** | - | - | - | - |
|  Korporal **A6** | - | - | - | - | Korporal 1. klasse |
|   Stabskorporal **A6Z** | - | - | - | - |
| OR-5 | - |   Unteroffizier **A5** | - | - | - | Sersjant |
| - |   Stabsunteroffizier**A6-7** | - | - | - | Sersjant 1. klasse |
| OR-6 | - | - |   Feldwebel **A7** | - | - | Oversersjant |
| - | - |   Oberfeldwebel **A7Z** | - | - |
| OR-7 | - | - |   Hauptfeldwebel **A8** | - | - | Stabssersjant |
| OR-8 | - | - |   Stabsfeldwebel **A9** | - | - | Kommandersersjant |
| OR-9 | - | - |   Oberstabsfeldwebel **A9Z** | - | - | Sersjantmajor |
| OF-1 | - | - | - |   Leutnant **A9** |  Leutnant **A9** | Fenrik |
| - | - | - |   Oberleutnant **A10** |   Oberleutnant **A10** | Løytnant |
| OF-2 | - | - | - |   Hauptmann **A11-12** |   Hauptmann **A11-12** *Stabsarzt* **A13** | Kaptein |
| - | - | - |   Stabshauptmann **A13** | - |
| OF-3 | - | - | - |  |   Major **A13**  *Oberstabsarzt* **A14** | Major |
| OF-4 | - | - | - | - |   Oberstleutnant **A14-15**  *Oberfeldsarzt* **A15** | Oberstløytnant |
| OF-5 | - | - | - | - |   Oberst **A16, B2-B3**  *Oberstarzt* **A16-B3** | Oberst |
| OF-6 | - | - | - | - |   Brigadegeneral **B6**  *Generalarzt* **B6** | Brigader |
| OF-7 | - | - | - | - |   Generalmajor **B7**  *Generalstabsarzt* **B7** | Generalmajor |
| OF-8 | - | - | - | - |   Generalleutnant **B9**  *Generaloberstabsarzt* **B9** | Generalløytnant |
| OF-9 | - | - | - | - |   General **B10** | General |
|

Sivilt personell
----------------

Av de rundt 263.000 ansatte i Bundeswehr er over 80.000 sivilt ansatte. Flertallet av sivile medlemmer av Bundeswehr er tariffansatte Resten er statstjenestemenn i ulike karrierer. Over 10.000 av de sivilt ansatte jobber innen 16 forsvarsteknologiske fag. Over 40 000 er ansatte i 40 ikke-teknologiske fag. Blant disse kan nevnes gartnere, psykologer, kontorledere, malere og lakkere, administrative assistenter og dyrepassere. De resterende 30.000 sivile jobber i den juridisk administrasjon, i den militære sjelesorgen og i Streitkräftebasis.

Sivile statstjenestemenn i Bundeswehr| Personalgruppe | Ansettelsekrav | Opplæring i Bundeswehr | Titler (lønnsgrader i sort) | Kilder |
| --- | --- | --- | --- | --- |
| Teknisk tjenestemann på mellomnivå | Yrkesopplæring,yngre en 50 år | 12 måneder | *Techn. Regierungsobersekretär* **A7***Techn. Regierungshauptsekretär* **A8***Techn. Regiererungsinspektor* **A9***Techn. Regeierungsamtsinspektor* **A9Z** |  |
| Forvaltningstjenestemann på mellomnivå | Realskole,yngre en 50 år | 24 måneder |  *Regierungssekretär* **A6** *Regierungsobersekretär* **A7***Regierungshauptsekretär* **A8** *Regiererungsinspektor* **A9***Regeierungsamtsinspektor* **A9Z** |
| Teknisktjenestemann på øvre mellomnivå | Abitur | Bachelorgrad i ingeniørfag (3½ til 4 år) | *Techn. Regierungsinspektor* **A9***Techn. Regierungsoberinspektor* **A10***Techn. Regierungsamtmann* **A11***Techn. Regierungsamtsrat* **A12***Techn. Regierungsoberamtsrat* **A13** |  |
| Forvaltningstjenestemann på øvre mellomnivå | Abitur | Bachelorgrad i jus (36 måneder) | *Regierungsinspektor* **A9***Regierungsoberinspektor* **A10***Regierungsamtmann* **A11***Regierungsamtsrat* **A12***Regierungsoberamtsrat* **A13** |
| Teknisktjenestemann på høyere nivå | Mastergrad i ingeniørfag | 18 måneder | *Techn. Regierungsrat* **A13***Techn. Regierungsoberrat* **A14***Techn. Regierungsdirektor* **A15***Leitender Techn. Regierungsdirektor* **A16***Direktor* **B2-B3***Erster Direktor* **B6** |  |
|

Referanser
----------

1. ↑  «Offiziere.» *Bundeswehr*. Besøkt 25.9.2023.
2. ↑  «Offizier - Militärfachlicher Dienst.» *Berufenet.* Besøkt 2.1.2022
3. ↑  Bundeswehr: Feldwebel
4. ↑  Berufenet: Feldwebel
5. ↑  Bundeswehr: Fachunteroffizier
6. ↑  Berufenet: Fachunteroffizier[*død lenke*]
7. ↑  Bundeswehr: Mannschaften
8. ↑  «Neu Dienstgrade im Heer.» *Bundeswehr*. Besøkt 2.1.2022
9. ↑  «Zivile Laufbahnen bei der Bundeswehr.» *Bundeswehr*. Besøkt 24.9.2023.
10. ↑  «Mittlerer Dienst.» *Bundeswehr*. Besøkt 24.9.2023.
11. ↑  «Gehobener Dienst.» *Bundeswehr*. Besøkt 24.9.2023.
12. ↑  «Höherer Dienst.» *Bundeswehr*. Besøkt 24.9.2023.

Eksterne lenker
---------------

* Soldatenlaufbahnverordnung